

**ประกาศเทศบาลตำบลห้วยยอด**

**เรื่อง ขายทอดตลาดพัสดุชำรุด จำนวน 93 รายการ**

-----------------------------------------------------------------

 ด้วยเทศบาลตำบลห้วยยอด มีความประสงค์จะขายทอดตลาดพัสดุชำรุดไม่ใช้ราชการแล้ว จำนวน 93 รายการ (รายละเอียดตามเอกสารแนบท้ายประกาศ)

 การขายทอดตลาดจะกระทำที่ สำนักงานเทศบาลตำบลห้วยยอด อำเภอห้วยยอด จังหวัดตรัง ในวันที่ 20 กุมภาพันธ์ ๒๕62 เวลา ๑๐.0๐ น. และดูพัสดุได้ที่บริเวณขายทอดตลาด เวลา ๐๙.0๐ น. ผู้ประสงค์ จะสู้ราคาแต่ไม่ได้ดูพัสดุนี้ให้ถือว่าทราบรายละเอียดและสภาพต่างๆ ของพัสดุที่จะขายทอดตลาดครั้งนี้ดีแล้ว

**เงื่อนไขในการขายทอดตลาด มีดังนี้**

๑. การขายทอดตลาดจะขายโดยวิธีประมูลด้วยวาจา การตัดสินชี้ขาดในเรื่องตัวบุคคล ผู้ประมูลได้ และราคาในการขายทอดตลาดพัสดุนั้น ประธานกรรมการขายทอดตลาดจะแสดงการตกลง ด้วยการเคาะไม้

๒. ผู้เข้าสู้ราคาถ้าเป็นบุคคลธรรมดาให้นำบัตรประจำตัวประชาชนมาแสดง ถ้าเป็นนิติบุคคลให้นำหนังสือบริคณห์สนธิ หรือหนังสือรับรองของกรมทะเบียนการค้ากระทรวงพาณิชย์ มาแสดงถ้าเป็นตัวแทนต้องนำหนังสือมอบอำนาจของนิติบุคคลนั้นมาแสดงด้วย

๓. การเสนอราคาให้ผู้สู้ราคาเสนอราคาด้วยวาจา และต้องเสนอราคาเป็นเงินบาทอย่างเดียว

๔. เมื่อคณะกรรมการขายทอดตลาดเห็นว่า ราคาที่ผู้สู้ราคาสูงสุดเสนอนั้นต่ำกว่าราคากลางที่ทางราชการกำหนดคณะกรรมการขายทอดตลาดอาจถอนทรัพย์สินนั้นจากการขายทอดตลาดได้

๕. ผู้สู้ราคาย่อมพ้นความผูกพันในราคาซึ่งตนสู้แต่ขณะเมื่อมีผู้อื่นสู้ราคาสูงขึ้นไป และเมื่อได้มีการถอนทรัพย์สินรายนี้จากการขายทอดตลาดผู้สู้ราคาก็พ้นความผูกพันแต่ขณะถอนนั้นดุจกัน

๖. ผู้ประมูลราคาได้จะต้องจ่ายเงินสดทันที กรณีที่พัสดุมีราคาประมูลเกินกว่า ๒,๐๐๐.- บาท หากผู้ประมูลได้ไม่สามารถชำระเงินสดในคราวเดียวได้ ให้วางเงินสดไว้ไม่น้อยกว่าร้อยละ ๕0 ของราคาประมูลได้ ส่วนที่เหลือต้องชำระให้ครบถ้วน ภายใน ๓ วันทำการ นับตั้งแต่วันที่ประมูลได้ และทำหนังสือข้อตกลงให้ไว้ต่อคณะกรรมการขายทอดตลาดในทันที หากไม่ชำระให้ครบถ้วนภายในกำหนดเวลาดังกล่าว จะถือว่าสละสิทธิ์ เทศบาลตำบลห้วยยอดจะริบเงินที่วางไว้แล้วและขายทอดตลาดใหม่ต่อไป

๗. การขายทอดตลาดครั้งนี้ เทศบาลตำบลห้วยยอด จะขายทอดตลาดพัสดุทั้งหมด โดยให้เสนอราคาเหมารวม

๘. ผู้ประมูลได้จะต้องขนย้ายพัสดุที่ซื้อไว้ทั้งหมด ออกไปจากบริเวณที่พัสดุตั้งอยู่ให้เสร็จสิ้นภายใน ๕ วันทำการ นับตั้งแต่วันที่ชำระเงินครบถ้วน หากล่วงเลยกำหนดเวลาดังกล่าว เทศบาลตำบล ห้วยยอดจะไม่รับผิดชอบต่อความเสียหายอันอาจเกิดขึ้นได้

-2-

ผู้สนใจจะติดต่อขอทราบรายละเอียดได้ที่ งานพัสดุ กองคลัง เทศบาลตำบลห้วยยอด โทร.๐๗๕๒-๓๕๕๔๔ ในเวลาราชการทุกวัน ตั้งบัดนี้เป็นต้นไปจนถึงวันขายทอดตลาด

 ประกาศ ณ วันที่ 13 เดือน กุมภาพันธ์ 2562

 (นายธวัชชัย วรพงศ์พัฒน์)

 นายกเทศบาลตำบลห้วยยอด